**Общинска избирателна комисия - Правец**

**РЕШЕНИЕ**
**№ 101-МИ**
Правец, 15.10.2015

**ОТНОСНО:** Сигнал от Албена Петрова-секретар на Община Правец, за нарушения във връзка с провеждане на предизборна агитация при произвеждане на изборите за общински съветници и кметове на 25 октомври 2015г. в община Правец и Национален референдум.

В общинска избирателна комисия - Правец е постъпил сигнал от Албена Петрова-секретар на Община Правец, с вх.№ 1/ 14.10.2015год. от регистъра на жалбите и сигналите на ОИК - Правец. В сигнала се твърди, че лично е установила нарушение на заповед № 3-683/24.09.2015год. на временно изпълняващия длъжността кмет на Община Правец - Васил Симеонов, с която са определени местата, където следва да се поставят агитационните материали на участващите в изборите партии, коалиции, местни коалиции и инициативни комитети. Уточнено е, че от язовирната стена до паметника на Тодор Живков, повечето ел. стълбове са облепени с различни агитационни материали. Твърди се, че Общинската администрация Правец не е издавала разрешение за използване на общинските имоти и елементи на общинската инфраструктура за предизборна агитация.

Общинската избирателна комисия се запозна със сигнала. Извършена беше проверка от председателя **Пенка Славчева** и секретаря **Екатерина Клечкова-Димитрова**. Установено беше, че действително има разлепени плакати по ел.стълбове и лампи на посоченото място на партии и коалиции. На стълбовете са разлепени плакати на ПП ГЕРБ. На билбордовете са разлепени плакати на ПП ГЕРБ, БЪЛГАРСКА СОЦИАЛИСТИЧЕСКА ПАРТИЯ И МК” Шанс за промяна в община Правец”.

С писмо изх.№ 8/14.10.2015год. ОИК изиска от Община Правец доказателства, че посочените места са общинска собственост. С писмо вх.№ 35/14.10.2015год. ни беше представено удостоверение от Кмета на Община Правец, относно приемане на Решение № 170/2008год. и Решение №25/2010год. на Общински съвет Правец за одобряване на ПУП-План за регулация на гр.Правец, в това число и на улица от о.т.377 до о.т.3 и че прилежащите тротоари, пешеходни зони, велоалеи, озеленяване са част от уличната мрежа. В същото удостоверение ни уведомяват, че съгласно чл.3 от Закона за общинската собственост уличната мрежа на гр.Правец е публична общинска собственост. Представен ни беше и договор с „ЧЕЗ Разпределение България”АД, от който става ясно, че община Правец е собственик на описаните в сигнала стълбове.

С оглед на гореизложеното и на основание **чл.183, ал.3 от ИК**, Общинска избирателна комисия-Правец

**РЕШИ:**

**УСТАНОВЯВА** нарушение на чл.183, ал.3 от ИК - поставени агитационни материали на места извън определените в **Заповед № 3-683/24.09.2015год**. на временно изпълняващия длъжността кмет на Община Правец - Васил Симеонов и без разрешението на собственика – Община Правец.

**УКАЗВА** на основание **чл.186, ал.1 от ИК** на временно изпълняващия длъжността кмет на Община Правец да премахне и изземе агитационните материали /плакати/ на различни политически сили, които са залепени на ел.стълбове и лампите на входа на град Правец по пътя от язовирната стена до паметника на Тодор Живков в нарушение на чл.183, ал.3 от ИК.

Решението подлежи на обжалване пред Централната избирателна комисия в срок до три дни от обявяването му.

Решението се обявява на информационното табло и се публикува на интернет страницата на Общинска избирателна комисия – Правец.

**Председател: ……………………**

/Пенка Славчева/

**Секретар: ……………………….**

/Екатерина Клечкова – Димитрова/